Årsrapport 2021 – Svømmegruppa Kråkstad IL


Generelt:
Svømmegruppa tilbyr svømmeopplæring og -trening for barn og ungdom fra og med første klasse og ut videregående. Vi har også svømmetilbud for voksne over 18 år, samt at vi tilbyr åpen svømmehall (“Folkebad”) på lørdager. Svømmegruppa benytter bassenget på Kråkstad skole.

De begrensningene som oppsto  i tilbudet pr. 12. mars 2020 pga. Covid-19 ble opprettholdt i store deler av 2021. Grensen på 10 barn pr gruppe (i bassenget), samt strenge retningslinjer for foreldre i garderobe ble videreført frem til [periode] 2021, før vi kunne åpne noe redusert  tilbud for barna høst  2021. 

Høsten 2021 hadde vi totalt 53 barn på svømmeopplæring og 10 damer på vanngym.

Grunnet smittevernsbegrensinger, sterkt redusert tillatt antall personer i bassenget og dermed vanskeligheter med gjennomføring av livredningskurs ble Folkebadet først åpnet i februar 2022.
Trenere/Livreddere og kurs:
Svømmegruppa har gjennom størstedelen av 2021 hatt 4 betalte trenere som er ansvarlige for de ulike gruppene for barn/ungdom, og en av trenerne er over 18 år. Det har vært jevnlig kontakt mellom trenerne og styret på Facebook Messenger for oppfølging av aktuelle treninger, samt ett møte vedrørende rutiner og forventninger.

Folkebadet holdes åpent ved dugnad, og foreldre stiller opp som vakt etter gjennomført livredningskurs. Trenere er oppfordret til å delta på trenerkurs fremover slik at de har nødvendig og oppdatert kompetanse. Det ble arrangert livredningskurs i november 2021 for trenere og foreldre, og det har blitt arrangert  livredningskurs i mars 2022. 

Økonomi:
Hovedinntekten til svømmegruppa kommer gjennom svømmeavgift på 600,- pr. deltaker pr. semester. Avgiften har stått uendret siden 2016. Vi har noe inntekt fra folkebadet, og inntekt i midler fra idrettslaget (prosjektstøtte til kurs, og hodestøtte pr barn).
Hovedutgiftene til svømmegruppa er lønn til trenerne. Deretter kommer utgifter til kurs og annet. 
Se vedlagt regnskap. Underskuddet (?) forklares hovedsakelig av et redusert antall barn som trener i kjølvannet av begrensningene i aktivitetstilbudet i årene 2020 og 2021.

Gruppestyret: 
Svømmegruppestyret består ved utgangen av 2021 av Christoffer Nicolaisen (leder), Baiba Lorentsen (medlemsansvar), Karianne Tjugen Lundby, Thomas Barth (folkebad / livredningskurs) samt Ingeborg Barth. 

Annet:
Svømmegruppa informerer om tilbudet via Kråkstad IL sine nettsider, og ved å legge ut informasjon i relevante Facebookgrupper med medlemmer fra Kråkstad og Skotbu. Påmeldinger og kommunikasjon med foreldre til barn som deltar på svømmetrening foregår via Spond.  

Kråkstad 14. mars 2022
På vegne av svømmegruppestyret
Christoffer Nicolaisen, gruppeleder (sign.)
